Dennis Conner
Dennis Conner, Mr. America's Cup, f. 1943, amerikansk sejlsportsmand og vinder af et utal af nationale og internationale mesterskaber. Dennis Conner voksede op i et middelklassehjem i San Diego og tilbragte meget af sin fritid i den stedlige yachtklub. I 1971 erhvervede han en brugt Starbåd, med hvilken han vandt VM i 1971 og 1972.
Dennis Conner deltog fra 1974 i America's Cup, hvor han var taktiker for Ted Turner, da denne vandt cuppen med Courageous. I 1980 vandt Dennis Conner som skipper på Liberty, men led i 1983 et overraskende nederlag til den australske udfordrer John Bertrand i Australia II.
Dennis Conner genvandt cuppen i 1987 med Stars & Stripes, og året efter besejrede han i en katamaran en 133-fods båd fra New Zealand.